שישה צבעים

שישה צבעים, היא עמותה רשומה, העוסקת בפעילות קהילתית לציבור קהילת הלסביות ההומואים הטרנסג'נדר והביסקסואלים (להט"ב) בישראל.

העמותה מופעלת על ידי מתנדבים ותרומות. משרדי הנהלת העמותה יושבים בגבעת עדה והפעילות מוגדרת כארצית.

שישה צבעים הוקמה ב-4 בנובמבר 2006, ונרשמה כעמותה ב-3 בספטמבר 2007. כיו"ר העמותה מכהן ברוך אורן.

במהלך משותף עם פעילות ופעילים בקהילה הגאה בחיפה, בסוף חודש אוקטובר 2015, שינתה העמותה את אופייה מעמותה ארצית לעמותה חיפאית מקומית. עיקר פעילות העמותה הועבר לחיפה, הוחלפו בעלי\ות התפקידים בעמותה, וכיום העמותה מוכרת בשם "הקשת החיפאית".

תחומי פעילות עיקריים
הארגון פועל למען קידום התחומים הבאים בחברה הישראלית:
 הפעלת קבוצות מפגש חברתיות, קבוצות ספורט, קבוצות טיולים, קורסים וחוגי העשרה לציבור הלהט"ב.
 הפעלת שירותי מידע קהילתיים: הפקת היומן הקהילתי באינטרנט ובדפוס, הפעלת טלוויזיה קהילתית המשודרת באינטרנט ובערוץ הקהילתי בכבלים ובלוויין.
 סיוע ועידוד פעילות אקטיביסטית גאה וקידום זכויות להט"ב.
 מניעת הומופוביה וסיוע לנפגעות ונפגעי אלימות להט"בופובית.
 קידום צדק חברתי.

קישורים חיצוניים
 עמותת שישה צבעים - דף הבית
  - סיקור מיצג "החתונה הגאה" של שישה צבעים במצעד הגאווה בתל אביב
 קבוצת מפגש חברתית באשדוד - כתבה על המפגש הראשון של קבוצת "שישה צבעים אשדוד", דצמבר 2007, אתר גוגיי
 הפגנה נגד הומופוביה - הפגנה שארגנה שישה צבעים נגד הופעתו של זמר ראגיי הומופוב, מאי 2007, חדשות וואלה
 עמותת הקשת החיפאית - עמוד הפייסבוק של עמותת "הקשת החיפאית"
 

ארגוני חינוך בישראל
ארגוני להט"ב בישראל
ישראל: עמותות